આ બારામાં પોલીસે જામનગર રોડ પર ગાયત્રીધામ-૧માં રહેતાં અને એસબીઆઇ બેંકમાં બ્રાંચ મેનેજર તરીકે ફરજ બજાવતાં મહેન્‍દ્રભાઇ પ્રેમજીભાઇ શેઠીયા (ઉ.૫૪)ની ફરિયાદ પરથી આઇપીસી ૪૫૭, ૩૮૦, ૪૨૭ મુજબ ગુનો નોંધી તપાસ શરૂ કરી છે. ફરિયાદમાં જણાવાયું છે કે ૧૫મી ઓગષ્‍ટની રાત્રે ૩:૨૮ કલાકથી ૩:૫૦ કલાક સુધીના સમયગાળામાં એક બુકાનીધારી શખ્‍સે ઇન્‍દ્રપ્રસ્‍થ હોલના પહેલા માળે આવેલા એસબીઆઇના એટીએમમાં ઘુસી તેને તોડવાનો પ્રયાસ કર્યો હતો. તેમજ સીસીટીવી કેમેરાનું વાયરીંગ કાપી નાંખ્‍યું હતું. આ કારણે ૧૫ હજારનું નુકસાન થયું હતું.